ธอส.รับยื่นขอกู้บ้านรายได้น้อยต่อ
ธอส.รับยื่นขอกู้บ้านรายได้น้อยต่อ แม้ว่ายอดขอกู้เกินหมื่นล้านบาท
30 ต.ค. 2558

ธอส.รับยื่นขอกู้บ้านรายได้น้อยต่อ แม้ว่ายอดขอกู้เกินหมื่นล้านบาท
นางอังคณา ปิลันธน์โอวาท ไชยมนัส กรรมการผู้จัดการธนาคารอาคารสงเคราะห์ (ธอส.) เปิดเผยว่า  มาตรการสินเชื่อผ่อนปรนให้ผู้มีรายได้น้อยและปานกลางของ ธอส. วงเงิน 1 หมื่นล้านบาท มีจำนวนผู้ประสงค์ยื่นกู้แล้ว 8,636 ราย วงเงินขอกู้1.08 หมื่นล้านบาท
อย่างไรก็ตาม ธอส. ยังรับคำประสงค์ยื่นกู้ต่อไปจนกว่าวงเงินที่ทำนิติกรรมจริงครบ และธนาคารมีแผนขอคณะกรรมการในโครงการนี้อีก 1 หมื่นล้านบาท
ด้านนายชาติชาย พยุหนาวีชัย ผู้อำนวยการ ธนาคารออมสิน เปิดเผยว่า ยังไม่ทราบว่ายอดขอกู้สินเชื่อบ้านให้ผู้มีรายได้น้อยวงเงิน 1 หมื่นล้านบาท ที่ดำเนินการมา 1 สัปดาห์มีจำนวนเท่าไร